EkBass/fiwiki-20250220-pages-articles huggingface dataset:
Néa Péramos (Kavála)

Néa Péramos () on Kreikan kaupunki, joka kuuluu hallinnollisesti Pangaíon kuntaan, Kaválan alueyksikköön ja Itä-Makedonian ja Traakian alueeseen. Kaupungin väkiluku on 3 514 (vuonna 2011). pienoiskuva|vasen|upright=0.96|Anaktoropoliin linnan rauniot. Néa Péramoksen pieni kaupunki, suomeksi ”Uusi Péramos”, sijaitsee Kaválanlahden länsirannalla sijaitsevan luonnonsatamalahden, Eleftherésinlahden, pohjukassa noin 19 kilometriä lounaaseen Kaválan kaupungista. Lahdessa kaupungin edustalla sijaitsee kaksi pientä saarta, Petráni ja Drógkos. Néa Péramos muodostaa myös laajemman kaupunkiyhdyskunnan (Δημοτική Κοινότητα Νέας Περάμου, Dimotikí Koinótita Néas Perámou), johon kuuluvat varsinaisen Néa Péramoksen kaupungin lisäksi kylät Agía Marína ja Ágios Athanásios. Koko yhdyskunnan väkiluku on 3 532. Antiikin aikana kaupungin lounaispuolella olevalla kukkulalla sijaitsi Oisymen poliksen kaupunkikeskus. Kaupungista noin 500 metriä etelään olevalla kukkulalla sijaitsi puolestaan keskiajalla bysanttilainen Anaktoropoliin linna (myös Anaktorupolis, Alektryopolis, Eleftherupolis). Kummankin paikalla on raunioita. Nykyinen kaupunki kuului aiemmin Eleftherésin kuntaan ja vuodesta 2011 lähtien Pangaíon kunnan Eleftherésin kunnallisyksikköön. == Lähteet == == Aiheesta muualla == Luokka:Itä-Makedonian ja Traakian kaupungit Luokka:Pangaío
Néa Výssa

Néa Výssa () on Kreikan kaupunki, joka kuuluu hallinnollisesti Orestiádan kuntaan, Évroksen alueyksikköön ja Itä-Makedonian ja Traakian alueeseen. Se muodostaa oman kaupunkiyhdyskuntansa (Δημοτική Κοινότητα Νέας Βύσσης, Dimotikí Koinótita Néas Výssis). Kaupungin väkiluku on 2 805 (vuonna 2011). Néa Výssan pieni kaupunki, suomeksi ”Uusi Výssa”, sijaitsee lähellä Évros-jokea ja Turkin rajaa, noin 12 kilometriä pohjoiseen Orestiádan kaupungista ja noin 126 kilometriä koilliseen Alexandroúpolista. Asutuksen vanha nimi oli vuoteen 1932 saakka Achyrochórion (Αχυροχώριον), turkiksi Ahırköy. Kylä on nimetty Turkin puolelle vuonna 1922 jääneen, neljä kilometriä pohjoisempana sijaitsevan vanhan Výssan (nyk. Bosna) mukaan. Aiemmin kaupunki kuului Výssan kuntaan ja vuodesta 2011 lähtien Orestiádan kunnan Výssan kunnallisyksikköön. == Lähteet == Luokka:Itä-Makedonian ja Traakian kaupungit Luokka:Orestiáda
Nikísiani

Nikísiani () on Kreikan kaupunki, joka kuuluu hallinnollisesti Pangaíon kuntaan, Kaválan alueyksikköön ja Itä-Makedonian ja Traakian alueeseen. Se muodostaa oman kaupunkiyhdyskuntansa (Δημοτική Κοινότητα Νικήσιανης, Dimotikí Koinótita Nikísianis). Kaupungin väkiluku on 2 236 (vuonna 2011). Nikísianin pieni kaupunki sijaitsee Pangaío-vuoren laaksossa noin 32 kilometriä länteen Kaválan kaupungista. Heti kaupungin vieressä pohjoispuolella sijaitsee siihen yhteen kasvanut Georgianín kylä. == Lähteet == Luokka:Itä-Makedonian ja Traakian kaupungit Luokka:Pangaío
Palaió Tsiflíki

Palaió Tsiflíki (, ), myös Palió (Παληό tai Παλιό), on Kreikan kaupunki, joka kuuluu hallinnollisesti Kaválan kuntaan, Kaválan alueyksikköön ja Itä- Makedonian ja Traakian alueeseen. Kaupungin väkiluku on 2 195 (vuonna 2011). Palaió Tsiflíkin pieni kaupunki sijaitsee Kaválanlahden rannalla noin yhdeksän kilometriä lounaaseen Kaválan kaupungin keskustasta ja voidaan nykyisin nähdä Kaválan esikaupunkina. == Lähteet == Luokka:Itä-Makedonian ja Traakian kaupungit Luokka:Kavála
Pláka Dílesi

Pláka Dílesi () on Kreikan kaupunki, joka kuuluu hallinnollisesti Tanágran kuntaan, Boiotian alueyksikköön ja Keski-Kreikan alueeseen. Kaupungin väkiluku on 2 696 (vuonna 2011). Pláka Dílesin pieni kaupunki sijaitsee Eteläisen Euboianlahden rannalla noin neljä kilometriä pohjoiskoilliseen Oinófytasta ja noin kuusi kilometriä itään Schimatárista. Heti kaupungin eteläpuolella sijaitsee Dílesin kylä, johon sen nimi perustuu. Aiemmin kaupunki kuului Schimatárin kuntaan ja vuodesta 2011 lähtien Tanágran kunnan Schimatárin kunnallisyksikköön. Vuodesta 2018 lähtien se kuuluu Tanágran kunnan Dílesin kunnallisyksikköön ja muodostaa oman kaupunkiyhdyskuntansa (Δημοτική Κοινότητα Πλάκας Δηλεσίου, Dimotikí Koinótita Plákas Dilesíou). == Lähteet == == Aiheesta muualla == Luokka:Keski-Kreikan kaupungit Luokka:Tanágra
Rodítsa

Rodítsa () on Kreikan kaupunki, joka kuuluu hallinnollisesti Lamían kuntaan, Fthiotiin alueyksikköön ja Keski-Kreikan alueeseen. Se muodostaa oman kaupunkiyhdyskuntansa (Δημοτική Κοινότητα Ροδίτσης, Dimotikí Koinótita Rodítsis). Kaupungin väkiluku on 3 509 (vuonna 2011). Rodítsa on Lamían esikaupunki ja sijaitsee noin 2,5 kilometriä itäkaakkoon Lamían keskustasta. Kaupungin läpi kulkee junarata, ja siellä sijaitsee Rodítsan rautatieseisake. == Lähteet == Luokka:Keski-Kreikan kaupungit Luokka:Lamía
Stavrós (Fthiotis)

Stavrós () on Kreikan kaupunki, joka kuuluu hallinnollisesti Lamían kuntaan, Fthiotiin alueyksikköön ja Keski-Kreikan alueeseen. Se muodostaa oman kaupunkiyhdyskuntansa (Δημοτική Κοινότητα Σταυρού, Dimotikí Koinótita Stavroú). Kaupungin väkiluku on 2 489 (vuonna 2011). Stavróksen pieni kaupunki sijaitsee noin kuusi kilometriä länteen Lamían kaupungista. Sen pääkirkko on omistettu Pyhälle Nikolaokselle (Ágios Nikólaos). == Lähteet == Luokka:Keski- Kreikan kaupungit Luokka:Lamía
Xiropótamos

Xiropótamos () on Kreikan kaupunki, joka kuuluu hallinnollisesti Dráman kuntaan, Dráman alueyksikköön ja Itä-Makedonian ja Traakian alueeseen. Kaupungin väkiluku on 2 554 (vuonna 2011). Xiropótamoksen pieni kaupunki, suomeksi ”Kuiva joki”, sijaitsee Falakró-vuoren eteläpuolella noin kuusi kilometriä luoteeseen Dráman kaupungista. Asutuksen vanha nimi oli vuoteen 1927 saakka slaavilaisittain Visotsáni (Βησωτσάνη). Xiropótamos muodostaa myös laajemman kaupunkiyhdyskunnan (Δημοτική Κοινότητα Ξηροποτάμου, Dimotikí Koinótita Xiropotámou), johon kuuluu varsinaisen Xiropótamoksen kaupungin lisäksi kylä Metamórfosi Sotíros. Koko yhdyskunnan väkiluku on 2 735. == Lähteet == Luokka:Dráma Luokka:Itä-Makedonian ja Traakian kaupungit
Rykin piirikunta

Rykin piirikunta () on yksi Lublinin voivodikunnan piirikunnista. Piirikunnan arvioitu väkiluku oli vuoden 2019 lopussa 55 988\. Siihen kuuluvat viisi kuntaa ovat Kłoczew, Nowodwór, Ryki, Stężyca ja Ułęż. Vuoden 2019 lopussa Rykin piirikunnan asukkaista 50,1 prosenttia oli naispuolisia ja 49,9 prosenttia miespuolisia. Alle 18-vuotiaat muodostivat 18 prosenttia piirikunnan väestöstä, työikäiset 59,3 prosenttia ja eläkeikäiset 22,7 prosenttia väestön keski-iän ollessa 41,9 vuotta. Vuonna 2019 piirikunnassa syntyi 574 lasta. Rykin piirikunnan väkiluvun ennakoidaan pienenevän 39 485 asukkaaseen vuoteen 2050 mennessä. == Lähteet == Luokka:Lublinin piirikunnat
Iitin terveysasema

Iitin terveysasema on Iitin kunnan Kausalan taajamassa toimiva julkisen palvelun terveysasema. Iitti on Päijät-Hämeen hyvinvointiyhtymän osakas ja tämä yhtymä tuottaa Iitin sosiaali- ja terveyspalvelut. Kiireellistä hoitoa iltaisin, öisin ja viikonloppuisin tarjoaa Päijät-Hämeen keskussairaalan yhteydessä toimiva Akuutti24-yhteispäivystys (Keskussairaalankatu 7, Lahti). ==Lähteet== Luokka:Iitin rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset Luokka:Päijät- Hämeen hyvinvointialue
Jan Rytter

Jan Christian Rytter (s. 5. syyskuuta 1973 Aalborg) on tanskalainen jousiampuja. Hän edusti Tanskaa Barcelonan kesäolympialaisten 1992 miesten yksilökilpailussa sijoittuen sijalle 64. Barcelonassa 1992 hän kuului myös Tanskan joukkueeseen miesten joukkuekilpailussa. Rytter kilpaili myös kolmissa maailmanmestaruuskilpailuissa vuosina 1991 Krakovassa, 1993 Antalyassa ja 1997 Istanbulissa. == Lähteet == Luokka:Tanskalaiset jousiampujat Luokka:Vuonna 1973 syntyneet Luokka:Elävät henkilöt
Anatolikí Sámos

Anatolikí Sámos ( eli Δήμος Ανατολικής Σάμου, Dímos Anatolikís Sámou) on Kreikan kunta, joka sijaitsee Sámoksen alueyksikössä Pohjois-Egean saarten alueella. Kunnan väkiluku on 20 513 (vuoden 2011 väestönlaskennan perusteella). Kunnan kuntakeskus on Sámoksen kaupunki. Anatolikí Sámoksen kunta, suomeksi ”Itä-Sámos”, käsittää nimensä mukaisesti Sámoksen saaren itäosan. Sen lisäksi kuntaan kuuluvat pienemmät saaret Ágios Nikólaos, Diapórti, Karávotra, Kasonísi, Makróniso, Prasonísi, Samiopoúla, Strongyló ja Vareloúdi. Anatolikí Sámoksen kunta syntyi 1. syyskuuta 2019, kun aiempi vuonna 2011 Kallikrates-suunnitelman myötä muodostettu Sámoksen kunta jaettiin Kleisthenes I -suunnitelman mukaisesti kahdeksi kunnaksi, joista toinen on saaren länsiosan käsittävä Dytikí Sámoksen kunta (”Länsi-Sámos”). == Kunnan osat == Anatolikí Sámoksen kunta muodostuu kahdesta kunnallisyksiköstä, jotka olivat vuosina 2011–2019 osa Sámoksen kuntaa ja jotka vastaavat vuoden 2011 Kallikrates-suunnitelmaa edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat (vuoden 2011 väestönlaskennan perusteella): Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Pythagóreio Chóra Chóra 1 218 Potokáki 122 Koumaradaíoi Koumaradaíoi 123 Megáli Panagían luostari (Moní Megális Panagías) 7 Mavratzaíoi Giónides 49 Mavratzaíoi 249 Pyhän Ristin luostari (Moní Timíou Stavroú) 3 Mesógeio Mesógeio 109 Mýloi Mýloi 248 Mytilinioí Kamára 3 Pyhän Kolminaisuuden luostari (Moní Agías Triádos) 19 Mytilinioí 1 982 Potámi Mesokámpou 40 Rizovráchos 63 Pagóndas Iraío 849 Kolóna 28 Pagóndas 518 Pándroso Pándroso 110 Pýrgos Pýrgos 419 Pythagóreio Karpóvoulos 29 Néa Póli 76 Poúntes 123 Pythagóreio 1 272 Spatharaíoi Apóstolos Pávlos 8 Avánti 16 Kalogerikó 9 Kýrgianni 25 Limnonáki 14 Metóchi 0 Samiopoúla (saari) 4 Spatharaíoi 236 Sykiá 12 Vergí 13 Yhteensä: 7 996 Vathý Ágios Konstantínos Ágios Konstantínos 368 Valeontádes 1 Ámpelos Ámpelos 252 Livadáki 28 Petalídes 29 Kokkári Kokkári 1 060 Manolátes Manolátes 131 Margarítes 0 Palaiókastro Argyrós 45 Charavgí 54 Klíma 26 Palaiókastro 502 Poseidónio 31 Psilí Ámmos 49 Samía Agía Paraskeví 26 Ágios Nikólaos (saari) 0 Asprochórti 11 Diapórti (saari) 0 Galázio 23 Kasonísi (saari) 0 Makróniso (saari) 0 Prasonísi (saari) 0 Sámos 6 191 Strongyló (saari) 0 Stavrinídes Stavrinídes 42 Vathý Agía Markélla 7 Agía Triáda 46 Agía Zóni 128 Ái Thanásis 21 Drosiá 69 Flóka 21 Kamára 258 Kédro 109 Koumariónas 112 Mesókampos 110 Moraïtochóri 30 Nikóla 144 Panaḯtsa 19 Plátanos 23 Tourkomylonás 16 Varélla 106 Vathý 1 888 Zervoú 34 Zoodóchos Pigí 6 Vourliótes Avlákia 18 Kámpos 91 Vrontianín luostari (Moní Vrontá) 16 Vourliótes 376 Yhteensä: 12 517 Yhteensä: 20 513 == Lähteet == *
Dytikí Sámos

Dytikí Sámos ( eli Δήμος Δυτικής Σάμου, Dímos Dytikís Sámou) on Kreikan kunta, joka sijaitsee Sámoksen alueyksikössä Pohjois-Egean saarten alueella. Kunnan väkiluku on 12 464 (vuoden 2011 väestönlaskennan perusteella). Kunnan kuntakeskus on Karlóvasi. Dytikí Sámoksen kunta, suomeksi ”Länsi-Sámos”, käsittää nimensä mukaisesti Sámoksen saaren länsiosan. Sen lisäksi kuntaan kuuluvat pienemmät saaret Ágios Ioánnis ja Pláka. Dytikí Sámoksen kunta syntyi 1. syyskuuta 2019, kun aiempi vuonna 2011 Kallikrates-suunnitelman myötä muodostettu Sámoksen kunta jaettiin Kleisthenes I -suunnitelman mukaisesti kahdeksi kunnaksi, joista toinen on saaren itäosan käsittävä Anatolikí Sámoksen kunta (”Itä-Sámos”). == Kunnan osat == Dytikí Sámoksen kunta muodostuu kahdesta kunnallisyksiköstä, jotka olivat vuosina 2011–2019 osa Sámoksen kuntaa ja jotka vastaavat vuoden 2011 Kallikrates-suunnitelmaa edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat (vuoden 2011 väestönlaskennan perusteella): Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Karlóvasi Ágioi Theódoroi Ágioi Theódoroi 123 Drakaíoi Drakaíoi 89 Órmos Agíou Isidórou 23 Karlóvasi Profeetta Elian luostari (Moní Profítou Ilioú) 97 Néo Karlóvasi 6 708 Potámi 19 Sakkoulaíika 16 Sourídes 29 Kastanéa Kastanéa 164 Kontaíika Kontaíika 350 Kontakaíika Ágios Dimítrios 240 Ágios Ilías 33 Ágios Nikólaos 26 Chatzistamoúlides 0 Kontakaíika 527 Vrýses 136 Kosmadaíoi Kosmadaíoi 80 Nikoloúdes 11 Léka Ágios Panteleímonas 7 Léka 412 Plátanos Plátanos 396 Ydroússa Ydroússa 369 Yhteensä: 9 855 Marathókampos Kallithéa Kallithéa 136 Koumaíika Koumaíika 323 Órmos Koumaiíkon 43 Velanidiá 10 Marathókampos Agía Kyriakí 43 Isómata 6 Kámpos (Votsalákia) 471 Limniónas 29 Marathókampos 1 069 Órmos Marathokámpou 194 Palaiochóri 16 Sevastaíika 0 Velanidiá 72 Neochóri Neochóri 62 Skouraíika Kámpos 7 Péfkos 13 Pérri 23 Skouraíika 92 Yhteensä: 2 609 Yhteensä: 12 464 == Lähteet == *
Järvelän terveysasema

Järvelän terveysasema on Kärkölän kunnan keskustaajamassa Järvelässä toimiva julkisen palvelun terveysasema. Kärkölä on Päijät-Hämeen hyvinvointiyhtymän osakas ja yhtymä tuottaa Kärkölän sosiaali- ja terveyspalvelut. Kiireellistä hoitoa iltaisin, öisin ja viikonloppuisin tarjoaa Päijät-Hämeen keskussairaalan yhteydessä toimiva Akuutti24-yhteispäivystys (Keskussairaalankatu 7, Lahti). ==Lähteet== Luokka:Kärkölän rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset Luokka:Päijät-Hämeen hyvinvointialue
Bruno Felipe

Bruno Felipe (s. 29. maaliskuuta 1964 Saint-Ouen) on ranskalainen jousiampuja. Hän edusti Ranskaa Barcelonan kesäolympialaisten 1992 miesten yksilökilpailussa sijoittuen sijalle 21. Barcelonassa 1992 hän kuului myös Ranskan joukkueeseen miesten joukkuekilpailussa. == Lähteet == Luokka:Ranskalaiset jousiampujat Luokka:Vuonna 1964 syntyneet Luokka:Elävät henkilöt
Tourism

Tourism on ruotsalaisen pop-yhtye Roxetten neljäs albumi. Se julkaistiin 28. elokuuta 1992. Suomen Kuvalehdessä Kari Salminen luonnehti albumia studiossa, keikoilla ja hotellihuoneissa äänitetyksi epätasaiseksi kimaraksi, joka vaarantaa yhtyeen aseman europopin kärjessä. == Kappaleet == ==Lähteet== Luokka:Vuoden 1992 albumit Luokka:Roxetten albumit
Uście Gorlickie

Uście Gorlickie on kunta Gorlicen piirikunnassa Puolassa. Sen arvioitu väkiluku oli vuoden 2019 lopussa 6 848. Gorlicen piirikunnan asukkaista 6,3 prosenttia asuu Uście Gorlickien kunnassa ja sen pinta-alasta 29,8 prosenttia kuuluu Uście Gorlickien kuntaan. Kylät Uście Gorlickien kunnassa ovat Banica, Blechnarka, Brunary, Czarna, Hańczowa, Huta Wysowska, Izby, Konieczna, Kunkowa, Kwiatoń, Leszczyny, Nowica, Oderne, Przysłup, Regietów, Ropki, Skwirtne, Smerekowiec, Śnietnica, Stawisza, Uście Gorlickie, Wysowa-Zdrój ja Zdynia. Uście Gorlickien väkiluku on noussut 9,3 prosenttia vuosien 2002–2019 välisenä aikana. Vuoden 2019 lopussa 49,3 prosenttia asukkaista oli naispuolisia ja 50,7 prosenttia miespuolisia. Alle 18-vuotiaat muodostivat 22 prosenttia kylän väestöstä, työikäiset 61,9 prosenttia ja eläkeikäiset 16 prosenttia väestön keski-iän ollessa 37,4 vuotta. Vuonna 2019 Uście Gorlickien kunnassa syntyi 92 lasta. Siellä oli vuoden 2011 väestönlaskennassa Puolan kunnista suurin lemkojen vähemmistö; heitä oli yhteensä 825, mikä oli 12,5 prosenttia kunnan asukkaista. == Lähteet == Luokka:Vähä-Puolan voivodikunnan kunnat
Kärkölän kirjasto

Kärkölän kunnankirjasto on Kärkölän keskustaajamassa Järvelässä palveleva yleinen kirjasto. Se toimii erityisesti kirjastorakennuksen ja verkkokirjaston tarjoamien palvelujen kautta. Kärkölän kirjasto kuuluu osana Päijät-Hämeen kirjastojen seudulliseen kirjastokimppaan eli Lastu-kirjastoihin. Kärkölän kirjaston asiakkaat voivat lainata myös muiden Lastu-kirjastojen aineistoja. == Lähteet == ==Aiheesta muualla== *Irene Lindroos (2.9.2020) Lukijalta: Eivätkö Kärkölän päättäjät ymmärrä kirjaston arvoa (ess.fi) Luokka:Suomen kunnan- ja kaupunginkirjastot Luokka:Kärkölän rakennukset ja rakennelmat
Francisco de Quevedo

Francisco de Quevedo eli Francisco Gómez de Quevedo y Villegas (1580–1645) oli espanjalainen kirjailija, Cervantesin ohella 1600-luvun Espanjan merkittävimpiä prosaisteja. Hän oli konseptismin keskeisiä edustajia. Hän kirjoitti rakkaus- ja pilkkarunoja, poliittisia ja kirjallisuuskriittisiä teoksia ja myös romaaneja.Facta 2001 osa 13, palsta 407 WSOY 1985 ISBN 951-0-10234-2 Quevedo jäi varhain isättömäksi. Hän opiskeli Alcalá de Henaresin yliopistossa eri aloja. Valmistuttuaan hän meni 1601 Valladolidin hoviin, jossa hän pääsi ylhäisiin piireihin ja siirtyi hovin mukana 1606 Madridiin.Quevedo Villegas, Francisco de, Nordisk familjebok osa 22, 1915 Toimiessaan Osunan herttuan sihteerinä ja ollessaan Filip IV:n hovissa Quevedo joutui poliittisiin selkkauksiin ja joutui useita kertoja vankilaan. Kirjailijana Quevedo on ennen kaikkea satiirikko ja humoristi, mutta samalla hän pyrki olemaan runoilija, filosofi, kriitikko, teologi ja valtiomies. Hänen teoksiaan on säilynyt vain kaksi: Sueños, jossa hän esittää pilkallisia, haaveellisia unikuvia ja joka on käännetty useille kielille, sekä Historia de la vida del buscón (1621), joka on parhaita veijariromaaneja.Quevedo y Villegas, Fransisco Gómez de, Tietosanakirja, osa 7, Tietosanakirja-Osakeyhtiö 1915 == Lähteet == ==Aiheesta muualla== Luokka:Espanjalaiset kirjailijat Luokka:Vuonna 1580 syntyneet Luokka:Vuonna 1645 kuolleet
Konseptismi

Konseptismi on espanjalainen 1600-luvun kirjallisuuden barokkityyli, jonka keskeisiä edustajia ovat Baltasar Gracián y Morales (1601–1658), Lope de Vega (1562–1635) ja Francisco de Quevedo (1580–1645). Gracián oli oppinut jesuiitta ja esseisti, jonka tunnetuimpia teoksia ovat Agudeza y arte de ingenio (1642), Oráculo manual y Arte de prudéncia (1647, Viisauden käsikirja) ja El criticón (1651–1657). Gracian kehotti kirjailijoita viljelemään retorisia lausemuotoja, yllättäviä vastakohtia, metaforia ja sanaleikkejä. Ennen kaikkea hän suosi laajennettua metaforaa (concepto), jossa abstraktia asiaa kuvataan konkreettisen analogian avulla.Konseptismi, Tieteen termipankki, viitattu 9.9.2020 Suuntauksen ominaispiirteitä ovat sisällön liiallinen hienostuneisuus ja tarkoituksellinen vaikeaselkoisuus.Konseptismi. Facta 2001, osa 8. palsta 745. WSOY 1984 ISBN 951-0-10229-6 == Lähteet == Luokka:Kirjalliset suuntaukset Luokka:Espanjan kirjallisuus Luokka:Barokki
Świdnikin piirikunta

Świdnikin piirikunta () on yksi Lublinin voivodikunnan piirikunnista. Piirikunnan arvioitu väkiluku oli vuoden 2019 lopussa 71 840\. Siihen kuuluvat viisi kuntaa ovat Mełgiew, Piaski, Rybczewice ja Trawniki. Świdnikin piirikunnalla on yhteistä rajaa Lublinin kaupunkipiirikunnan sekä Lublinin, Łęcznan, Chełmin ja Krasnystawin piirikuntien kanssa. Vuoden 2019 lopussa Świdnikin piirikunnan asukkaista 51,9 prosenttia oli naispuolisia ja 48,1 prosenttia miespuolisia. Alle 18-vuotiaat muodostivat 17,2 prosenttia piirikunnan väestöstä, työikäiset 58,8 prosenttia ja eläkeikäiset 24 prosenttia väestön keski-iän ollessa 43 vuotta. Vuonna 2019 piirikunnassa syntyi 638 lasta. Świdnikin piirikunnan väkiluvun ennakoidaan pienenevän 59 607 asukkaaseen vuoteen 2050 mennessä. == Lähteet == Luokka:Lublinin piirikunnat
Märit

Märit on ruotsalainen naisen etunimi, jota on käytetty varsinkin Jämtlandissa. Se on muunnelma Margaretasta ja sen lyhentymästä Märta.Vilkuna 2007, s. 164. Märit lisättiin suomenruotsalaiseen almanakkaan vuonna 1973. Sen mukaan Märit ja Märta viettävät nimipäivää 26. elokuuta. Ruotsin almanakassa nimipäivä on 11. toukokuuta. Suomessa Märit on jäänyt hyvin harvinaiseksi etunimeksi. Digi- ja väestötietoviraston mukaan se on ollut joulukuun 2024 loppuun mennessä virallisena nimenä noin 10–25 naisella. 1970-luvun jälkeen tätä nimeä ei ole tiettävästi annettu Suomessa yhdellekään lapselle. == Lähteet == Luokka:Etunimet
Vaahtopäät

Vaahtopäät on Ensio Musicin vuonna 1980 julkaisema kokoelma-albumi. Albumi julkaistiin CD-formaatissa 23. toukokuuta 2009. == Kappaleet == == Lähteet == Luokka:Vuoden 1980 albumit
Dorothy Dene

Dorothy Dene, alkuperäiseltä nimeltään Ada Alice Pullen (11. huhtikuuta 1859 – 27. joulukuuta 1899) oli englantilainen taidemalli ja näyttelijä. Hän oli useiden Frederic Leightonin teosten mallina.British Museum == Elämänvaiheita == Dene ja Leighton tapasivat ensi kertaa vuonna 1879. Dene oli seuraavina vuosina mallina useissa Leightonin teoksissa, kuten Bianca, Desdemona ja Clytie.Factsheet, rbkc.gov.uk (pdf) Leighton yritti edistää myös Denen näyttelijän uraa. Sen esteenä pidettiin vaatimattomista oloista lähteneen Denen cockneyn-murretta. Huomiota herättävästä kauneudestaan huolimatta hän ei menestynyt näyttelijänä.Dorothy Dene, Artmagick.com Dene ja Leighton olivat usein nähty pari erilaisissa seurapiiritapahtumissa. Lehdissä kirjoitettiin, että he vaikuttivat läheisiltä ja että he viihtyivät yhdessä. Dene muutti sisarineen vain muutaman minuutin kävelymatkan päähän Leightonista. Hän myös vietti paljon aikaa Leightonin asunnolla. Leighton kiisti sisarilleen, että hänellä olisi suhde Denen kanssa. Arvellaan, että pariskunnan tuntenut George Bernard Shaw olisi käyttänyt pariskuntaa Pygmalion-näytelmänsä esikuvana. Denen perheessä oli kaikkiaan neljä tytärtä, ja myös hänen nuorempi siskonsa Lina oli mallina yhdessä Leightonin maalauksista. Leighton suositteli myös ystäväänsä George Frederick Wattsia pyytämään Deneä mallikseen. Linasta tuli myöhemmin taiteilija Herbert Gustave Carmichael Schmalzin vaimo. Dene kutsuttiin vierailemaan Leightonin kuolinvuoteen äärelle. Leighton testamenttasi Denen perheelle huomattavan rahasumman. Pian myös Denen terveys alkoi heiketä, ja hän kuoli kolmen vuoden kuluttua. == Lähteet == == Aiheesta muualla == Luokka:Englantilaiset näyttelijät Luokka:Brittiläiset mallit Luokka:Vuonna 1859 syntyneet Luokka:Vuonna 1899 kuolleet
Richard Saunders Dundas

Richard Saunders Dundas (11. huhtikuuta 1802 Melvillen linna, Skotlanti – 3. kesäkuuta 1861 Lontoo)Frederic Boase: Modern English Biography, A–H (1892). Google Books oli brittiläinen vara-amiraali. Dundasin isoisä oli skotlantilainen valtiomies Henry Dundas ja isä meriministerinä toiminut poliitikko Robert Saunders Dundas, joilla molemmilla oli Melvillen varakreivin arvo.Nordisk familjebok (1907), s. 1069 Runeberg.org. Viitattu 9.9.2020. Dundas liittyi kuninkaalliseen laivastoon vuonna 1817 ja sai kapteenin arvon vuonna 1824. Vuoden 1841 ensimmäisessä oopiumisodassa hän tuhosi Kiinan rannikolla sijainneet Boguen linnoitukset.Raoul Johnsson & Ilkka Malmberg: Kauhia Oolannin sota – Krimin sota Suomessa 1854–1855, s. 338, 352, 354. John Nurmisen säätiö, Helsinki 2013. Hän oli amiraliteetin johtokunnan jäsenenä eli merilordina vuosina 1852–1855 ja 1857–1861. Dundas komensi Krimin sodan aikana Britannian Itämeren-laivastoa helmikuusta joulukuuhun 1855. Hän korvasi tehtävässä amiraali Charles Napierin, jonka toimintaan oltiin tyytymättömiä. Dundas johti Viaporin pommitusta elokuussa 1855. Hän sai 1853 kontra-amiraalin ja 1858 vara-amiraalin arvon. Vuosina 1857–1858 ja 1859–1861 hän oli ensimmäinen merilordi (First Naval Lord) eli Britannian merivoimien komentaja. ==Lähteet== ==Aiheesta muualla== Luokka:Brittiläiset amiraalit Luokka:Vuonna 1802 syntyneet Luokka:Vuonna 1861 kuolleet
Saku Sammakko (laulu)

Saku Sammakko (alkuperäiseltä nimeltä "A Frog went a-courtin'") on lastenlaulu, joka on alun perin skotlantilainen kansanlaulu. Kappaleen levytti vuonna 1961 Four Cats yhdessä Brita Koivusen kanssa. Suomenkieliset sanat on kirjoittanut Kari Tuomisaari. ==Lähteet== Luokka:Lastenlaulut
Janet Craxton

Janet Craxton (17. toukokuuta 1929 Lontoo – 18. heinäkuuta 1981 Lontoo) oli brittiläinen oboisti.Craxton, Janet Oxford Music Online Craxton oli pianisti, pedagogi Harold Craxtonin tytärThe Oxford Dictionary of Music (kuudes painos), toim. Tim Rutherford-Johnson ja perheen kuudesta sisaruksesta nuorin sekä ainoa tytär. Vuosina 1945–1948 hän opiskeli Helen Gaskellin johdolla Royal Academy of Musicissa ja sitten vuoteen 1949 Pierre Bajeux'n johdolla Pariisin konservatoriossa.THE OBOE IS A LADY: THE LEGACY OF BRITAIN’S FEMALE PROFESSIONAL OBOISTS, 1920-2000 University of Maryland Craxton toimi ensioboistina Hallé-orkesterissa (1949–1952), London Mozart Playersissä (1952–1954), BBC:n sinfoniaorkesterissa (1954–1963) ja London Sinfoniettassa (1969–1981). Uransa loppuvaiheissa hän soitti lisäksi Royal Opera Housen orkesterissa. Usein Craxton esiintyi solistina ja piti resitaaleja. Tenori Wilfred Brownin kanssa Craxton kantaesitti Ralph Vaughan Williamsin teoksen Ten Blake Songs. Monet muutkin säveltäjät, kuten Lennox ja Michael Berkeley, Elisabeth Lutyens, Priaulx Rainier, Francis Routh ja Elizabeth Maconchy tekivät sävellyksiä Craxtonia varten. Craxton teki useita levytyksiä. Craxton perusti 1960-luvun loppupuolella London Oboe Quartetin viulisti Perry Hartin, alttoviulisti Brian Hawkinsin ja sellisti Kenneth Heathin kanssa. Kokoonpano esiintyi säännöllisesti ja tilasi lukuisia uusia teoksia. Craxton työskenteli vuodesta 1958 kuolemaansa saakka Royal Academy of Musicin oboensoiton professorina. Hän oli vuodesta 1961 naimisissa pianisti, säveltäjä Alan Richardsonin kanssa. Pariskunta esiintyi duona, ja Richardson laati vaimolleen useita teoksia. Craxtonin oppilaisiin kuului Nicholas Daniel, joka äänitti Craxtonin kunniaksi Harmonia Mundi -levymerkille tribuuttilevyn A Tribute to Janet.Review: Britten Oboe Quartet – A Tribute to Janet – Classical Ear Nicholas Daniel == Lähteet == Luokka:Brittiläiset oboistit Luokka:Vuonna 1929 syntyneet Luokka:Vuonna 1981 kuolleet
Ruotsin yleisurheiluliitto

Ruotsin yleisurheiluliitto (SFIF) on organisaatio, joka hallinnoi Ruotsin yleisurheilua. Se perustettiin Göteborgissa 30. lokakuuta 1895 ja liittyi Ruotsin urheiluliittoon (ruots. Riksidrottsförbundet) vuonna 1903. Liiton toimisto sijaitsee nykyään Solnassa. == Puheenjohtajat == *1917–1919: Sven Låftman *1925–1934: Bo Ekelund *1934–1946: Bo Lindman *1947 : Birger Gezelius *1948-1958: Tage Ericsson *1959-1964: Nils Carlius *1965–1973: Matts Carlgren *1973–1981: Arne Ljungqvist *1981–1985: Hans Holmér *1986–1995: Bernt Gröön *1995–2004: Bengt Westerberg *2004–2008: Yngve Andersson *2008–2012: Lennart Karlberg *2012–2014: Tomas Riste *2014–2015: Björn Eriksson *2016–2019: Björn O. Nilsson *2019– : Johan Storåkers ==Lähteet== ==Aiheesta muualla== *Ruotsin yleisurheiluliitto Luokka:Ruotsin yleisurheilu Luokka:Ruotsalaiset urheilujärjestöt
La Roquette-sur-Var

La Roquette-sur-Var on kunta Kaakkois-Ranskassa Alpes-Maritimesin departementissa Provence-Alpes-Côte d’Azurin alueella. Se sijaitsee Var-joen varrella noin 30 kilometriä Nizzasta pohjoiseen. Kunnan vanha keskusta sijaitsee 380 metriä korkean kukkulan laella. Sen nähtävyyksiä on 1600-luvulta peräisin oleva barokkityyliä edustava Saint-Pierren kirkko, ja erityisesti sen kullattu puinen alttaritaulu. Tiedosto:La_Roquette-sur-Var_-053.jpg|Saint- Pierren kirkko ==Lähteet== ==Aiheesta muualla== Luokka:Alpes-Maritimesin kunnat
Saint-Martin-du-Var

Saint-Martin-du-Var on kunta Kaakkois-Ranskassa Alpes-Maritimesin departementissa Provence-Alpes-Côte d’Azurin alueella. Se sijaitsee Var-joen varrella noin 26 kilometriä Nizzasta pohjoiseen. Kunta perustettiin vuonna 1867. Tällöin La Roquette-Saint-Martinin kunta jaettiin kahdeksi uudeksi kunnaksi, La Roquette-sur-Var ja Saint-Martin-du-Var. ==Lähteet== ==Aiheesta muualla== Luokka:Alpes-Maritimesin kunnat
Pyrolyysiöljy

Pyrolyysiöljy on orgaanisen materiaalin kuivatislauksessa syntyvä nestemäinen alite. Kun se valmistetaan biomassasta, sitä kutsutaan bioöljyksi tai puuöljyksi raaka-aineesta riippuen. Raaka-aineena voidaan käyttää mitä tahansa soveltuvaa biomassaa, Suomessa esimerkiksi hakkuutähteitä ja metsäteollisuuden sivutuotteita kuten sahanpurua. ==Ominaisuudet== Puuöljy on ruskeaa, tervamaista öljyä. Se on hapanta (pH 2-3), lämpöarvoltaan matalaa (13-18 MJ/kg, vrt. polttoöljyjen n. 40 MJ/kg), ja siinä on runsaasti vettä ja happea, mikä lisää sen syövyttävyyttä. Bioöljy on kevyttä polttoöljyä paksumpaa, mutta huomattavasti notkeampaa kuin raskas polttoöljy. Korkeasta vesipitoisuudesta johtuen puuöljy voi erkautua vesi- ja öljypohjaisiin faaseihin, mikä hankaloittaa varastointia ja käyttöä. ==Valmistus== Bioöljyä valmistetaan kaasuttamalla biomassaa hapettomissa tai niukkahappisissa olosuhteissa, yleensä ns. nopeassa pyrolyysissä. Tällöin raaka-aine kaasutetaan ja vapautuvat kaasut lauhdutetaan nopeasti. Prosessin etuja ovat sen yksinkertaisuus ja korkea saanto, monien raaka-aineiden soveltuminen siihen, ja tarvittavan lämmön tuottaminen prosessin tähteillä. ==Käyttö== Toistaiseksi puuöljyä käytetään lähinnä polttoöljyn korvikkeena sähkön ja kaukolämmön tuotannossa. Tulevaisuudessa siitä toivotaan saatavan myös polttoainetta raskaalle liikenteelle ja laivoille, sekä kemianteollisuuden raaka-ainetta. ==Lähteet== Luokka:Polttoaineet Luokka:Biopolttoaineet
Abby Johnson (aktivisti)

Abby Johnson (s. 10. heinäkuuta 1980) on yhdysvaltalainen abortinvastainen aktivisti, joka aiemmin toimi Planned Parenthood -järjestön aborttiklinikan johtajana. Hän erosi tehtävästä syksyllä 2009 nähtyään raskaudenkeskeytyksen kaikukuvauksella. Hän on kirjoittanut Unplanned-nimisen elämäkerran. Kirjasta tehtiin elokuva vuonna 2019. == Lähteet == == Aiheesta muualla == Luokka:Yhdysvaltalaiset kansalaisaktivistit Luokka:Yhdysvaltalaiset kirjailijat Luokka:Vuonna 1980 syntyneet Luokka:Elävät henkilöt
Turengin kirkko

Turengin kirkko on Janakkalan kuntakeskuksessa Turengissa toimiva Suomen evankelis-luterilaisen kirkon Janakkalan seurakunnan kirkko. Marraskuussa 1965 käyttöön vihityn kirkkorakennuksen ja sen viereisen seurakuntarakennuksen suunnitteli arkkitehti Keijo Petäjä. Kirkon ilme on muuttunut muutos- ja korjaustöiden seurauksena huomattavasti alkuperäisestä. Ensimmäinen peruskorjaus tehtiin vuosina 1983–84. Vuosina 2007–2010 tehtiin suurempi peruskorjaus, jonka suunnitteli arkkitehti Kari Tuominen yhdessä arkkitehti Keijo Kaltevan kanssa. Kirkko saatiin uudelleen käyttöön jouluksi 2009. Kirkossa on istumapaikka noin 130 henkilölle, sivusalilla laajennettuna yhteensä noin 160 henkilölle. Seurakuntasalissa on tilaa noin 100 ihmiselle. == Katso myös== * Janakkalan Pyhän Laurin kirkko * Tervakosken kirkko == Lähteet == Luokka:Janakkalan rakennukset ja rakennelmat Luokka:Kanta-Hämeen kirkkorakennukset Luokka:Turenki
Kim André Arnesen

Kim André Arnesen (s. 28. marraskuuta 1980) on norjalainen säveltäjä.Kim André Arnesen AllMusicKim André Arnesen NaxosKim André Arnesen Boosey & Hawkes Arnesen varttui Trondheimissa. Hän aloitti pianonsoiton 6-vuotiaana ja liittyi Nidarosin tuomiokirkon poikakuoroon 10-vuotiaana. Myöhemmin hän suoritti konservatorio-opintonsa Trondheimissa. Arnesen on säveltäjänä erikoistunut kuoromusiikkiin. Hänen tyylilleen ominaisia ovat olleet saavutettava melodinen tyyli ja ekspressiivisyys. Arnesenin ensimmäinen suurimuotoinen teos Magnificat kantaesitettiin vuonna 2010. Esitys johti useisiin uusiin sävellystilauksiin. Vuonna 2014 kantaesitettiin Arnesenin Requiem, jonka Yhdysvaltain-ensiesitys pidettiin huhtikuussa 2015 Länsi-Virginiassa. Denveriläinen Kantorei-kuoro ja sen taiteellinen johtaja Joel Rinsema kutsuivat Arnesenin residenssisäveltäjäkseen kaudelle 2015–2016. USA:ssa Arnesenin musiikkia on esitetty myös muun muassa Carnegie Hallissa ja Barack Obamalle Valkoisessa talossa. == Lähteet == == Aiheesta muualla == * Viralliset sivut Luokka:Norjalaiset säveltäjät Luokka:Vuonna 1980 syntyneet Luokka:Elävät henkilöt
Charlottenlundin ravirata

Charlottenlundin ravirata on Tanskan raviurheilun päärata. Rata sijaitsee Tanskan pääkaupungin Kööpenhaminan pohjoispuolella Gentoften kunnan Charlottenlundin kaupunginosassa. Rata on perustettu vuonna 1891 ja sen tärkein kilpailu on Copenhagen Cup, jonka voittajiin kuuluu myös suomalaistamma Charme Asserdal. == Lähteet == * Raviradan kotisivu Luokka:Gentoften kunta Luokka:Raviradat Luokka:Tanskan urheilupaikat
Hartolan terveysasema

Hartolan terveysasema on Hartolan kirkonkylällä toimiva julkisen palvelun terveysasema. Terveysasemalla oli vuonna 2020 lääkäripäivystys maanantaisin virka-aikaan, muina arkipäivinä päivystys tapahtui päivisin Sysmässä. Ennalta sovittuja lääkärin ja terveydenhoitajan vastaanottoja Hartolan terveysasemalla on maanantaista perjantaihin. Hartola on Päijät-Hämeen hyvinvointiyhtymän osakas ja yhtymä vastaa Hartolan sosiaali- ja terveyspalveluista. Terveysaseman toiminnan toteutus on kuitenkin käytännössä annettu yksityiselle terveyspalvelujen tuottajalle (Attendo, käytännössä Terveystalon tytäryhtiö). Kiireellistä hoitoa iltaisin, öisin ja viikonloppuisin tarjoaa Päijät-Hämeen keskussairaalan yhteydessä toimiva Akuutti24-yhteispäivystys (Keskussairaalankatu 7, Lahti). ==Lähteet== Luokka:Päijät-Hämeen hyvinvointialue ==Aiheesta muualla== *Sosiaali- ja terveyspalvelut (hartola.fi) Luokka:Hartolan rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset
Leo Lindblom

Leo Lindblom (20. toukokuuta 1927 Helsinki – 9. joulukuuta 2018 Helsinki) oli suomalainen muusikko. Helsingin Kruununhaassa syntynyt Lindblom alkoi soittamaan rumpuja teini-iässä ja ryhtyi myöhemmin johtamaan omaa yhtyettään. Vuonna 1949 Leo Lindblomin Orkesteri voitti orkesterien SM-kilpailut. 1970-luvun puoliväliin saakka toimineen yhtyeen solisteina lauloivat muun muassa Kai Lind, Markus Allan, Seija Simola ja Sammy Babitzin. Lindblom järjesti myös Suomen ensimmäiset rock’n’roll-laulajakilpailut sekä ensimmäiset kitarayhtyeiden SM-kilpailut. Vuonna 1973 Lindblom avasi Tampereelle nykyisen Särkänniemen huvipuiston edeltäjän Neulan huvipuiston yhdessä Lauri Seiterän kanssa. Orkesterinsa lopetettuaan Lindblom työskenteli tennisvalmentajana ja oli yksi Tennislehden perustajista. Leo Lindblomin veli oli ministeri Olavi Lindblom. == Lähteet == Luokka:Suomalaiset rumpalit Luokka:Vuonna 1927 syntyneet Luokka:Vuonna 2018 kuolleet
Timo Pukkala

Timo Pukkala (s. 15. helmikuuta 1954 Joensuu) on suomalainen metsäntutkija ja Itä-Suomen yliopiston metsätalouden suunnittelun professori. Hän on ollut julkisissa tiedotusvälineissä esillä esimerkiksi metsän jatkuvan kasvun puolestapuhujana sekä metsänkasvun ja metsän sitoman ilmakehän hiilidioksidin (metsän hiilitaseen) asiantuntijana. Jatkuvassa kasvussa metsän nuoremmat puut saavat kasvaa rauhassa varttuneen puuston suojassa, eikä metsää hakata paljaaksi. Pukkala oli vuonna 2020 Scopus-julkaisutietokannan pohjalta tehdyn vertailun mukaan eräs maailman viitatuimmista metsätieteilijöistä. Pukkala on valmistunut Helsingin yliopistosta ensin metsänhoitajaksi, ja vuonna 1982 maatalous- ja metsätieteen kandidaatiksi. Joensuun yliopistosta hän tuli maatalous- ja metsätieteiden tohtoriksi (1988). Hänen englanninkielinen artikkeliväitöskirjansa (1988) käsitteli mäntyjen alueellisen jakauman vaikutusta puun paksuuskasvuun. Tutkimus oli otsikoitu Studies on the effect of spatial distribution of trees on the diameter growth of Scots pine. Työurallaan hän on toiminut Joensuun yliopiston assistenttina (1983–85) ja Suomen akatemian tutkijana (1985–89). Tohtoriksi valmistumisen jälkeen hän oli Joensuun yliopiston metsänhoitotieteen yliassistentti (1989–92) ja professorin viransijainen (1990–91). Metsätalouden suunnittelun professori hän on ollut vuodesta 1992 Joensuun yliopistossa ja sen seuraajassa Itä-Suomen yliopistossa. Pukkala on kirjoittanut yksin tai yhdessä työtoveriensa kanssa laatimien tieteellisten raporttien ja artikkelien ohella useita oppi- ja tietokirjoja metsätalouden alalta. Näihin kuuluvat muun muassa: * Metsän jatkuva kasvatus (2011), muut kirjoittajat Erkki Lähde ja Olavi Laiho * Metsäsuunnittelun menetelmät (2007) * Metsäsuunnittelun perusteet (1994) * Forest inventory and management planning in the fuelwood plantations of Ethiopia (1989), toinen kirjoittaja Veli Pohjonen * Studies on the effect of spatial distribution of trees on the diameter growth of Scots pine (1988, väitöskirja) * Metsän kaukokartoituksen perusteet (1986) == Lähteet == ==Aiheesta muualla== *Timo Pukkalan Google Scholar -profiili (scholar.google.com) *Timo Pukkala, University of Eastern Finland, School of Forest Sciences (researchgate.net) *Timo Pukkalan hankkeet ja julkaisut Itä- Suomen yliopiston SoleCRIS-tutkimustietokannan mukaan (uef.fi) *Lauri Mehtätalo & Timo Pukkala (1.4.2019) Ilmastonmuutoksen torjunta edellyttää maltillisia metsänhakkuita (hs.fi) *Timo Pukkala: Harhaanjohtavaa hiilikeskustelua (27.11.2018) (blogs.uef.fi) *Timo Pukkala: Metsät ja ilmastonmuutos – ABC (1.8.2019) (hiilivapaasuomi.fi) Luokka:Suomalaiset metsätieteilijät Luokka:Suomalaiset professorit Luokka:Itä-Suomen yliopiston professorit Luokka:Vuonna 1954 syntyneet Luokka:Elävät henkilöt
Edgar Quinet

Edgar Quinet (1803–1875) oli ranskalainen kirjailija. Hän oli perehtynyt saksalaiseen kirjallisuuteen ja käänsi sitä ranskaksi ja myös kirjoitti aiheesta artikkeleita, muun muassa Johann Gottfried von Herderistä. Hän kävi Kreikassa tieteellisen ryhmän mukana 1928 ja julkaisi sen jälkeen Kreikkaa käsittelevän teoksen De la Grèce moderne et de ses rapports avec l’antiquité (1830). Hän kirjoitti aikakausjulkaisuun Revue des deux mondes kirjallisuushistoriasta ja filosofiasta artikkeleita, jotka myöhemmin julkaistiin koottuina. Niitä on myöhemmin pidetty alallaan uraauurtavina. Hän kirjoitti myös runoteoksia, kuten sankarirunoelmat Napoléon (1836) ja Prométhée (1838), joita ei kuitenkaan ole pidetty erityisen merkittävinä.Quinet, Edgar. Nordisk familjebok, osa 22. Quinet, Edgar. Tietosanakirja, osa 7. Tietosanakirja-Osakeyhtiö, 1915. Quinet nimitettiin 1838 Lyoniin ulkomaisen kirjallisuuden professoriksi ja 1842 professoriksi Collège de Franceen, mutta hänet erotettiin Charles Louis Napoléon Bonaparten vuoden 1851 vallankaappauksen jälkeen jesuiittoja kritisoivien luentojensa ja poliittisten näkemystensä vuoksi ja karkotettiin maasta. Keisarivallan kaaduttua Quinet palasi 1870 Pariisiin, ja hänet valittiin 1871 kansalliskokoukseen. Hän kirjoitti omaelämäkerran, ja myös hänen kirjeenvaihtoaan on julkaistu. Quinet oli toisaalta mielipiteiltään radikaali, toisaalta haaveileva, hämäräsanainen mystikko. Hänen tunnetuin teoksensa on allegorinen runoelma Ahasvérus (1833). == Lähteet == == Aiheesta muualla == Luokka:Ranskalaiset kirjailijat Luokka:Vuonna 1803 syntyneet Luokka:Vuonna 1875 kuolleet
Hirmut hallitsijat – 52 diktaattoria

Hirmut hallitsijat – 52 diktaattoria on vuonna 2020 ilmestynyt suomalainen tietokirja. Kirjaan kirjoitetut elämäntarinat kertovat siitä, kuinka ihmisen kyvyllä pahuuteen ei ole rajoja. Kirja on sorvattu korttipakan muotoon. Kaikkien maiden numerot 2–4 kertovat maailmaa järisyttäneiden kulttijohtajien elämäntarinat. Numerot viitosesta ässään kertovat diktaattoreista, jotka olivat tai ovat aina valmiita antamaan kaikkensa saadakseen lisää. Jokereina ovat kahden legendaarisen kokaiiniparonin huimat tarinat. Tyykiluoto myös toimittaa Yleisradiolla 12 diktaattoria -podcastia, jossa Tyykiluoto käy läpi maailmahistorian diktaattoreiden raskainta sarjaa asiantuntijoiden kanssa. == Lähteet == ==Aiheesta muualla == * Hirmut hallitsijat — 52 diktaattoria docendo.fi *Raimo Tyykiluodon haastattelut: https://areena.yle.fi/1-50611870 https://areena.yle.fi/audio/1-50680554 *MTV: https://www.mtvuutiset.fi/artikkeli/kirja-arvio-yksinvaltiaita-kaikista- maanosista/7926960 *Apu: https://www.apu.fi/artikkelit/isanpaivan- kirjavinkit-2020 *Agricola: https://agricolaverkko.fi/review/korttipakallinen- pahiksia/ Luokka:Suomalaiset tietokirjat Luokka:Vuoden 2020 kirjat
Manuel José Quintana

Manuel José Quintana (1772 Madrid, Espanja – 1857) oli espanjalainen runoilija ja poliitikko, innokas isänmaanystävä. Hän toimitti tieteellis-kirjallis- taiteellista aikukauskirjaa sekä poliittista sanomalehteä, joka oli suunnattu vierasta hallitusvaltaa vastaan. Poliittisten olojen vaihdellessa maassa hän joutui useita kertoja vankilaan, mutta hänet vapautettiin jälleen, ja 1855 kuningatar Isabella seppelöi hänet runoilijaksi.Quintana, Manuel José, Tietosanakirja, osa 7, Tietosanakirja-Osakeyhtiö 1915Quintana, Manuel José, Nordisk familjebok 22. 1915 Quintanan parhaita runoja ovat oodit, joissa hän ylistää merta ja isänmaataan ja kuvaa sen vaihtelevia vaiheita. Quintana oli vakavamielinen sankarirunoilija, joka haltioitui isänmaanrakkaudesta ja vapaudenhaaveista ja esitti teoksissaan voimakkaita mielipiteitä Ranskaa ja Napoleonia vastaan vaikka oli kirjalliselta olemukseltaan ranskalainen. Hän oli klassikko, joka ei osallistunut aikansa romanttisiin kiistoihin. Quintanan runon "Espanjalle, vuoden 1808 maaliskuun vallankumouksen jälkeen" on suomentanut Helvi Vasara, ja se sisältyy antologiaan Maailmankirjallisuuden kultainen kirja 7: Espanjan ja Portugalin kirjallisuuden kultainen kirja (WSOY, 1954).Manuel José Quintana: Espanjalle, vuoden 1808 maaliskuun vallankumouksen jälkeen, Lahden kaupunginkirjaston runotietokanta. Viitattu 10.9.2020 == Lähteet == ==Aiheesta muualla== Luokka:Espanjalaiset runoilijat Luokka:Espanjalaiset poliitikot Luokka:Vuonna 1772 syntyneet Luokka:Vuonna 1857 kuolleet
Simsalabim

Simsalabim voi viitata johonkin seuraavista: * simsalabim, taikurien käyttämä taikasana * Simsalabim, Suomen Taikapiirin jäsenlehti * Simsalabim, Johanna Pakosen albumi * Simsalabim, Kumikamelin albumi * Simsalabim, Wizexin albumi == Katso myös == * Simsalabim Jim, Juice Leskisen albumi
LED Tailor

LED Tailor Oy on siniseen LED-valoon perustuvia, kemikaalittomia desinfiointiratkaisuja kehittävä ja valmistava suomalaisyritys. Fotonidesinfiointiin perustuvilla ratkaisuilla parannetaan pintahygieniaa ja ilmanlaatua muun muassa terveydenhuollossa, teollisuudessa ja sisäilmaongelmakohteissa. LED Tailor on Euroopan ensimmäinen siniseen valoon perustuvia desinfiointiratkaisuja toimittava yritys. == Teknologia == LED Tailor Oy:n kehittämillä ratkaisuilla desinfioidaan erilaisia tiloja ja esineitä: menetelmät toimivat myös antibioottiresistenttejä bakteereja vastaan (mm. MRSA, VRE, ESBL). Teknologialla voidaan vaikuttaa puhtaamman ja turvallisemman ympäristön puolesta, sekä saavuttaa yhteiskunnallisesti merkittäviä säästöjä muun muassa kemikaalien ja veden kulutuksessa, sairaspoissaolojen kustannuksissa, sairaanhoitokuluissa, sekä energiankulutuksessa. == Desinfioivan LED-valon käyttökohteita == * Sairaalat: Leikkaussalit, laboratoriot, sulkutilat, välinehuolto, potilashuoneet, saniteettitilat * Hammashoitolat: Hoitohuoneet, välinehuolto * Hoivakodit: Saniteettitilat, keittiöt, eristystilat, hoitovälineet * Päiväkodit ja koulut: Saniteettitilat, keittiöt, leikkikalujen desinfiointi * Eläinlääkäriasemat: Leikkaussalit, hoitohuoneet, laboratoriot * Lääketeollisuus: Puhdastilat, laboratoriot, sulkutilat * Laboratoriot: Puhdastilat, sulkutilat, vetokaapit * Elintarviketeollisuus: Tuotantotilat, laboratoriot, sulkutilat, tuotantolinjastot, varastot * Elektroniikkateollisuus: Puhdastilat, sulkutilat * Eläintenkasvatus: Siankasvatus, siipikarjankasvatus, lypsykarjankasvatus, kananmunatuotanto * Urheiluopistot: Pukuhuoneet, liikuntatilat, saniteettitilat, välinepuhdistus * Ruokakaupat ja ravintolat: Tiskihuolto, paistopisteet, varastot, elintarvikemyymälät, saniteettitilat * Laivat ja muut alukset: Hytit, keittiöt, saniteettitilat, lasten leikkipaikat * Muut vastaavat == Lähteet == Luokka:Suomalaiset teollisuusyritykset Luokka:Salo
Elizabeth Maconchy

Elizabeth Maconchy DBE (19. maaliskuuta 1907 Broxbourne, Hertfordshire – 11. marraskuuta 1994 Norwich) oli brittiläinen säveltäjä.Maconchy, Elizabeth Oxford ReferenceElizabeth Maconchy Faber Music Maconchy varttui Irlannin maaseudulla ja aloitti pianonsoiton sekä musiikinteon harrastamisen 6-vuotiaana. Hän opiskeli Charles Woodin ja Ralph Vaughan Williamsin johdolla Royal College of Musicissa. Stipendin avulla hän pääsi Prahaan, jossa vuonna 1930 teki julkisen debyyttinsä säveltäjänä pianokonserttonsa esityksellä. Kuukausia myöhemmin Henry Wood johti Maconchyn kantaatin The Land kantaesityksen Promenade-konserteissa. Maconchy sairasti pitkään tuberkuloosia, ja hänen uraansa varjosti epäluuloinen suhtautuminen naissäveltäjiä kohtaan, mutta hän sai teoksiaan usein esitetyiksi sekä kotimaassaan että muualla. Hänelle myönnettiin monia palkintoja, kuten The Daily Telegraphin kamarimusiikkipalkinto (1933), Worshipful Company of Musiciansin mitali kamarimusiikkiansioista (1970) ja Edwin Evans -palkinnot (1948, 1969). Brittiläisen imperiumin ritarikunnan Damen arvon hän sai vuonna 1987. Maconchy toimi Composers' Guildin varapuheenjohtajana. Maconchyn tuotantoon kuuluu muun muassa kamari- ja orkesteriteoksia, laaja valikoima vokaalimusiikkia, kolme balettia, viisi oopperaa ja operetti. Erityisen arvostetun aseman Maconchy on saavuttanut kolmellatoista jousikvartetollaan. == Lähteet == Luokka:Brittiläiset säveltäjät Luokka:Oopperasäveltäjät Luokka:Vuonna 1907 syntyneet Luokka:Vuonna 1994 kuolleet
Kefmetatsoli

Kefmetatsoli (C15H17S3N7O5) on kefalosporiineihin kuuluva orgaaninen yhdiste. Sitä käytetään lääketieteessä antibioottina. ==Ominaisuudet ja käyttö== Kefmetatsoli on niin sanottu toisen sukupolven kefalosporiini ja sen antibioottiset ominaisuudet perustuvat bakteerin soluseinän synteesin estämiseen. Lääkeaine on suhteellisen laajakirjoinen ja tehoaa moniin grampositiivisiin ja gramnegatiivisiin bakteereihin. Teho on samankaltainen kefoksitiinin kanssa ja käyttökohteetkin ovat samoja. Kefmetatsolin sisältämä N-metyylytiotetratsolirakenne voi aiheuttaa haittavaikutuksenaan verenvuotoa. ==Lähteet== Luokka:Kefalosporiinit
Bokon kieli

Boko on Beninissä ja Nigeriassa asuvien bokojen puhuma mandelainen kieli. Sen puhujamääräksi on arvioitu 155 000 henkeä, joista noin 100 000 asuu Beninissä ja 55 000 Nigeriassa. Bokoa puhutaan historiallisella Borgun alueella. Beninissä puhujat asuvat etupäässä Borgoun departementin Kalalén ja Aliborin departementin Ségbanan kunnissa. Nigeriassa puhuma-alue käsittää Nigerin osavaltion Borgun ja Kebbin osavaltion Bagudon paikallishallintoalueet. Boko kuuluu mandekielten kaakkoishaaran itäryhmään. Sen lähimmät sukukielet ovat busa ja bokobaru. Beninissä ja Nigeriassa puhutut murteet poikkeavat toisistaan. Suurin osa bokoista osaa hausaa. Beninissä monet heistä puhuvat myös ranskaa tai baribaa ja Nigeriassa englantia tai jorubaa. Mokolet käyttävät bokoa toisena kielenään. Bokoa kirjoitetaan latinalaisella kirjaimistolla. Sitä käytetään jonkin verran lukutaito-opetuksessa ja kirkollisessa toiminnassa. ==Lähteet== Luokka:Beninin kielet Luokka:Mandelaiset kielet Luokka:Nigerian kielet
Lazio

Lazio tarkoittaa muun muassa seuraavaa: * Lazio, Latiumin hallinnollisen alueen italiankielinen nimi * SS Lazio, roomalainen jalkapallojoukkue.
Sanna Saarinen

Sanna Saarinen voi viitata johonkuhun seuraavista: * Sanna Saarinen, jalkapalloilija * Sanna Saarinen, koripalloilija * Sanna Saarinen, taiteilija
Hud

Hud tai HUD voi tarkoittaa seuraavia: * Hud (koraani), suura * Hud – Lännen kapinallinen, elokuva * HuD, proteiini (Hu-antigeeni D) * Heijastusnäyttö * Huaulun kielen ISO 639-3 -koodi
Kissin kieli

Kissi (myös kisi) on Guineassa, Sierra Leonessa ja Liberiassa asuvien kissien puhuma mel-kieli. Kissiä puhutaan Guineassa varsinkin Guéckédoun ja Kissidougoun prefektuureissa sekä rajaseudulla Sierra Leonessa ja Liberiassa. Kissin puhuma-aluetta ympäröivät mandelaiset kielet mende, loma, bandi, kono, koranko ja maninka. Sen keskellä puhutaan mandelaista lelen kieltä.Childs, s. 1–2, 7. Kissiä puhuu Guineassa vuoden 2014 väestönlaskennan mukaan 4,1 prosenttia maan väestöstä eli noin 431 500 henkeä. Sierra Leonessa on vuoden 2015 väestönlaskennan mukaan 154 300 kissin puhujaa. Liberiassa kissejä on vuoden 2008 väestönlaskennan mukaan 168 000 henkeä. Kissin katsottiin aikaisemmin kuuluvan atlanttisten kielten eteläryhmään. Nykyään mel-kieliä pidetään erillisenä nigeriläis-kongolaisten kielten ryhmänä. Kissi kuuluu mel- kielten eteläiseen alaryhmään ja jakautuu edelleen pohjois- ja etelämurteisiin, joiden välillä on suuria erojaChilds, s. 10.. Sen lähimmät sukukielet ovat Atlantin rannikolla puhutut bullom-kielet bom (krim) ja sherbro, mikä tukee käsitystä, jonka mukaan kissit ovat muuttaneet sisämaahan meren läheisyydestäChilds, s. 3–4.. Kissi on yksi Guinean kansalliskielistä, mutta sen status on melko alhainen. Puhujat käyttävät toisena kielenään maninkaa, ranskaa ja englannin kielen variantteja ja monet ovat sulautuneet mandinkoihin, mendeihin ja muihin naapurikansoihin. Kissiä yritettiin käyttää kouluopetuksen välineenä Ahmed Sékou Tourén Guineassa, mutta kokeilusta luovuttiin vuoden 1984 vallankaappauksen jälkeen. Kielellä on julkaistu uskonnollista ja oppikirjallisuutta.Childs, s. 7–11. ==Lähteet== * ===Viitteet=== Luokka:Atlantinkongolaiset kielet Luokka:Guinean kielet Luokka:Liberian kielet Luokka:Sierra Leonen kielet
Harmaalakkimuura

Harmaalakkimuura (Percnostola arenarum) on puumuurien heimoon kuuluva varpuslintu. Harmaalakkimuuraa tavataan Perussa Loreton alueella, ja sen levinneisyysalueen pinta-ala on noin 33 800 km2. Vuonna 2018 sen kannaksi arvioitiin 1 000–2 499 yksilöä. Pienen populaation vuoksi laji on luokiteltu vaarantuneeksi. == Lähteet == Luokka:Puumuurat Luokka:Vaarantuneet lajit Luokka:Uhanalaiset linnut